जावलाखेललाई पहिलो अंक, बीबीसीसँग बराबरी
शहिद स्मारक लिग ए डिभिजन ०७८ को सोमबारको खेलमा जावलाखेलले ब्रिगेड ब्वाईज क्लब(बीबीसी)सँग गोलरहित बराबरी खेलेको छ ।  यससँगै लिगमा पहिलो अंक बटुलेको छ ।
काठमाडौँ — शहिद स्मारक लिग ए डिभिजन ०७८ को सोमबारको खेलमा जावलाखेलले ब्रिगेड ब्वाईज क्लब(बीबीसी)सँग गोलरहित बराबरी खेलेको छ ।  यससँगै लिगमा पहिलो अंक बटुलेको छ ।दशरथ रंगशालामा भएको खेलमा जावलाखेल बीबीसीविरुद्ध हाबी रहे पनि गोल भने निकाल्न सकेन र एक अंकमै चित्त बुझाउन बाध्य रह्यो । यो नतिजापछि जावलाखेलको चार खेलबाट एक अंक भएको छ । जावलाखेल अझै रेलिगेसन क्षेत्रमा छ ।एक अंक प्राप्त भएपछि जावलाखेल १३ औं स्थानमा उक्लिएको छ । बीबीसी भने समान चार खेलबाट पाँच अंकसहित सातौं स्थानमा उक्लेको छ । यसअघि सोमबारको पहिलो खेलमा संकटाले पुलिसलाई १–० ले हराएको थियो ।यी खेलसँगै लिगको चौथो चरणका खेल समाप्त भएका छन् । 